《同史千里宿蔡斋即席次史韵》
清代·先著

萧瑟秋庭暮雨新，深宵停酒话遗民。文章何用惊时辈，肝胆惟应向故人。

才已累身心未死，老难谐世自嫌真。尊前一寸将残烛，还抱高歌动鬼神。

作者简介：四川泸州人，迁居江宁，字迁夫，一字迁甫。博览多闻，工诗词，所撰《词林纪事》，搜采甚博。曾与程洪合选《词洁》六卷。另有《之溪老生集》、《劝影堂词》。